tomron87/hebrew-wikipedia-sentences-corpus huggingface dataset:
כאן מתגלה לנו כי בראן בחזיונותיו השפיע על העבר וגרם להודור הצעיר לשמוע בראשו את המילים 'תחזיק את הדלת' (Hold the door), מילים שנחקקו בראשו, עד כי איבד את יכולתו לומר דבר מלבד אותן (לאחר גלגולים רבים הפך המשפט לשמו, הודור).
בראן ומירה נמלטים בקושי ונתקלים בבנז'ן סטארק שמספר להם שננטש על ידי אנשי משמר הלילה וחייו ניצלו הודות לילדי היער.
הוא מפציר בבראן להשלים הכנותיו לקראת הפיכתו לעורב בעל שלוש העיניים.
בחזיונותיו בראן מגלה שג'ון סנואו אינו ממזרו של נד סטארק אלא בנם של ליאנה סטארק וראייגר טאראגריין.
העונה השביעית של משחקי הכס שודרה במקור בין ה-16 ביולי 2017 ל-27 באוגוסט 2017. בניגוד לכל העונות הקודמות בסדרה, שכללו עשרה פרקים כל אחת, עונה זו כללה שבעה פרקים בלבד.
אריה סטארק הורגת את וולדר פריי ושאר בני משפחתו שהיו קשורים ל'חתונה האדומה' ולרצח בני משפחתה.
היא מגיעה לנחלות הנהר ושומעת כי אחיה ג'ון הוכתר למלך הצפון ולאחר שהיא פוגשת את הזאבה שלה, נימריה, היא חוזרת לווינטרפל ומתאחדת עם בראן וסאנסה.
מעבר לחומה בראן סטארק רואה בחזיונו את המהלכים הלבנים וצבא המתים צועדים דרומה.
יחד עם מירה ריד הם מגיעים למבצרם של אנשי משמר הלילה.
בווינטרפל, לאחר שהוכתר כמלך הצפון ג'ון שלג נואם בפני אבירי הצפון וחרף סירובה של סאנסה הוא מוחל לשניים מאבירי הצפון שלחמו נגדו והשניים נשבעים אמונים לבית סטארק.
ג'ון מורה לטורמונד להוביל את הפראיים מזרחה ומכין את שרי הצפון למלחמה במהלכים הלבנים.
הוא עצמו יוצא לדרגונסטון על מנת לגייס את תמיכתה של דאינריז טארגאריין במאבק נגד המהלכים לבנים ומותיר את סאנסה לשלוט בווינטרפל.
בעודה בטירה היא מתאחדת מחדש עם בראן.
בעודה עוקבת אחר פיטר בייליש (אצבעון), אריה מוצאת מכתב תמיכה ישן של סאנסה שמפציר בבני סטארק לבטוח במלך ג'ופרי והיא מגלה כלפיה עוינות.
בייליש מנסה להסית את סאנסה כנגד אריה אך מזימתו מסוכלת ולפני כל אצילי הצפון ואבירי הבקעה סאנסה מאשימה אותו בבגידה ורצח, חושפת כיצד רצח את ג'ון ארין ואשתו ליסה, כיצד בגד בנד סטארק והפליל את טיריון לאניסטר בניסיון לרצוח את בראן.
היא דנה אותו לעונש מוות ואריה משספת את גרונו.
סאמוול טארלי מצליח למצוא מידע על מיקום זכוכיות הדרקון שיכולות לסייע לג'ון שלג במאבקו במהלכים לבנים ובחישול כלי נשק והוא שולח לג'ון עורב.
במצודת המלומדים הוא פוגש את ז'ורה מורמונט ומרפא אותו בחשאי.
לאחר שנרפא חוזר ז'ורה לשירותיה של דאינריז.
סאמוול מקבל מסר מבראן אודות המהלכים לבנים ומחליט לעזוב צפונה.
הוא מגיע לווינטרפל ופוגש את בראן והשניים משוחחים על נסיבות לידתו של ג'ון שלג ועובדת היותו בן לשושלת טארגאריין ויורש העצר האמיתי של כס הברזל.
במעלה המלך, סרסיי לאניסטר וג'יימי מנהלים משא ומתן עם יורון גרייג'וי על מנת להצטרף אליהם כבן ברית.
סרסיי מכנסת רבים מאצילי מעלה מלך ומתעקשת שעליהם להתאגד תחת כתר לאניסטר במאבקם נגד דאינריז.
היא מבטיחה לרנדיל טארלי את תואר עוצר הדרום.
צי הברזל של יורון גרייג'וי יוצא למתקפה נגד יארה גרייג'וי ובמהלך הקרב אוברה ונימריה סאנד נהרגות, בעוד תיאון גרייג'וי קופץ למים ובורח.
יורון חוזר לאחר מכן להעניק לסרסיי מתנה בדמותה של אלאריה סאנד ובתה, שהביאה למות בתה, כשבויה.
סרסיי מרעילה למוות את בתה של אלאריה באותו האופן שזו הרעילה את בתה מירסלה.
בינתיים נציגי בנק הברזל מגיעים לדרוש מסרסיי לשלם את חובות הממלכה והיא מבטיחה להם לשלם לך זמן קצר.
דאינריז טארגאריין, טיריון לאניסטר וצבאם המורכב מהדות'ראקים, הבלתי-טמאים ומתמיכת דורן ורמות-גנים, מגיעים אל דרגונסטון, מקום הולדתה של דאינריז.
היא מכנסת מועצת מלחמה, ומחליטה בהשפעת טיריון שלא לפלוש לווסטרוז בעזרת הצבאות הזרים אלא בעזרת בני טיירל ודורן.
היא שולחת את צבא הבלתי טמאים לכבוש את צוק קאסטרלי, טירתם של בית לאניסטר, אך הוא ננטש ונשאר בו רק צבא סמלי ורוב ספינותיהם מושמדות על ידי צי גרייג'וי.
ג'יימי מוביל את עיקר צבא לאניסטר ובשיתוף פעולה של בני טארלי אל רמות גנים ומביס את בית טיירל ובוזז את כל רכושם ואוצרותיהם, הוא מציע לאולנה טיירל יין רעיל ולאחר ששותה אותו היא מתגרה בו שהיא זאת שאחראית למות בנם ג'ופרי על ידי יין רעיל.
בכסף ובזהב שבזז משתמשת סרסיי לתשלום חובותיה לבנק הברזל ולרכישת שכירי חרב מאסוס.
דאינריז יוצאת על גבי אחד מדרקוניה ובליווי צבא הדות'ראקים להשמיד את חיילי צבא לאניסטר.
לאחר שהביסה לגיונות של בני לאניסטר וטארלי היא דורשת מהנותרים בחיים להישבע לה אמונים, אך הם מסרבים ולבסוף מתרצים רק לאחר שהדרקון שלה שורף בהוראתה את רנדיל טארלי ובנו דיקון.
בעקבות מכתבו של סאמוול טארלי יורד ג'ון שלג לדרום ומגיע לדרגונסטון על מנת לפגוש את דאינריז.
הוא מבקש את עזרתה בבלימת צבא המהלכים הלבנים אך היא מסרבת ומתעקשת שעליה לכבוש קודם את ווסטרוז ואת כס הברזל לפני שתתפנה לכך, אך מאפשרת לו לבקר במערות הדרקון, בעודו תר אחר זכוכית הדרקון.
דאינריז מגלה שהתוכניות לכיבוש צוק קאסטרלי משתבשות והיא נוטלת לידה את המשך היוזמה.
ג'ון שלג פוגש לאחר מכן את אחד מדרקוניה של דאינריז, שמאפשר לו להאכיל וללטף אותו.
טיריון וסר דאבוס מתגנבים אל העיר בניסיון לשכנע את סרסיי בקיומם של המתים המהלכים על מנת להתאגד עם ג'ון שלג במאבק נגדם.
ג'יימי מספר לה שאולנה טיירל היא זו שהרעילה למוות את ג'ופרי ולא טיריון, היא בתגובה מספרת לו שהיא בהריון.
על מנת להוכיח הן לדאינריז והן לסרסיי לאניסטר שאיום ההלכים הלבנים אמיתי ג'ון מוביל משלחת של לוחמים אל מעבר לחומה על מנת ללכוד זומבי של ההלכים ולהביאו בפניהן כראייה לקיומם ולחומרת האיום.
הוא מלווה בז'ורה מורמונט, טורמונד, בריק דונדריון, ת'ורוס ממיר, גנדרי וסנדור "כלב הציד" קלגיין.
הם מצליחים ללכוד את אחד הזומבים אך הם מותקפים על ידי צבא המתים המהלכים ומתקשים להתגונן.
הם נלחמים בגבורה ומצליחים לשלוח עורב מצוקה לדאינריז שמגיעה על גב אחד מדרקוניה ובליווי 2 דרקוניה האחרים, כדי להצילם ולראות במו עיניה את אימת המהלכים הלבנים.
בעיצומו של הקרב, מלך הלילה מיידה חנית קרח שפוגעת והורגת את אחד הדרקונים.
הם מצליחים להימלט, בעוד מלך הלילה הופך את הדרקון המת לחלק מצבאו.
ג'ון ניצל בעור שיניו בזכות בנז'ן סטארק שמופיע לפתע ומחלץ אותו, הוא מתאחד מחדש עם דאינריז ולהפתעתה מסכים להישבע לה אמונים כמלכתו והם מתאהבים.
תיאון גרייג'וי מתוודה בפני ג'ון שלג שמעודד אותו לצאת ולחלץ את אחותו משביה.
תיאון מפקד על החיילים הנאמנים לאחותו יארה, לצאת ולהצילה מידיו של יורון גרייג'וי.
בעקבות לכידת הזומבי מעבר לחומה ומסע התיווך של טיריון, סרסיי פוגשת את דאינריז ואת ג'ון שלג שמנסים לשכנע אותה להצטרף אליהם במאבק במהלכים הלבנים כשהם מציגים לפניה את אחד מצבא המתים שג'ון לקח בשבי.
היא מסכימה בתנאי שג'ון יישבע לה אמונים, הוא מסרב והיא בתגובה מסרבת לסייע להם.
ברם, טיריון מצליח להיפגש איתה לבד ולשכנע אותה להצטרף.
מאוחר יותר ג'יימי מתחיל להכין את צבא לאניסטר אך סרסיי עוצרת אותו וחושפת שהיא שיקרה ואינה מכוונת לסייע במאבק במהלכים הלבנים, הוא בתגובה עוזב בזעף ויוצא צפונה כפי שהבטיח.
בצד השני של החומה, צבא המתים המהלכים מגיעים לעיר הספר איסטווטץ' ("מצפה המזרח") עם מלך הלילה רוכב על דרקון הרפאים ויסריון ומבעיר את החומה עד אפר ומאפשר בכך למתים להיכנס אל ווסטרוז.
משבע העונות הובהרו מספר דברים על "מלך הלילה" וצבאו.
ידוע כי הוא היה אדם ו"ילדי היער" יצרו אותו על ידי תחיבת זכוכית דרקון לליבו, לפני אלפי שנים כדי להגן על עצמם במלחמתם עם בני האדם.
ידוע כי הוא הופך אנשים (תינוקות זכרים שהוקרבו לו על ידי "קראסטר") ל"מהלכים לבנים" - סוג של גנרלים בצבאו בעלי עיניים כחולות בוהקות כעיניו של מלך הלילה.
המהלכים הלבנים מסוגלים להחיות מתים ולהפוך אותם לזומבים, הם בעלי שליטה מוחלטת בזומבים וכשהלך לבן מת כל הזומבים שהוא הקים מתים יחד עמו.
הדרך היחידה להרוג "הלך לבן" היא על ידי "זכוכית דרקון" או להב של "פלדה ואלאריאנית".
העונה השמינית והאחרונה של משחקי הכס שודרה במקור בין ה-14 באפריל 2019 ל-19 במאי 2019. עונה זו כללה שישה פרקים בלבד.
חלקה הראשון של העונה נוגע למלחמה בצבא המתים והתאספות צבאות החיים בווינטרפל להכנה לקרב, חלקה השני של העונה נוגע לקרב האחרון על כס הברזל והנהגת הממלכות לאחר סיום המלחמה.
העונה קיבלה ביקורות מעורבות, בעוד המשחק, הבימוי, האפקטים והמוזיקה זכו לשבחים, עלילת העונה קיבלה ביקורות רבה על חוסר אמינות והחלטות שרירותיות של מפיקי הסדרה שלא עמדו עם קו העלילה הרציף של הסדרה.
במעלה המלך, סרסיי לאניסטר אינה חשה מודאגת מהפרצה בחומה ויורון גרייג'וי חוזר עם פלוגת הזהב והוא משתמש במעשיו על מנת לשכנע אותה לקיים עמו יחסי מין.
ברון נשכר כדי להתנקש בג'יימי ובטיריון.
במקביל, תיאון גרייג'וי חודר לאיי צי הברזל ומחלץ את יארה שיוצאת לאיי הברזל על מנת לכבוש אותם, בעוד תיאון מחליט לצאת לווינטרפל.
ג'ון שלג, דאינריז טארגאריין וצבאה מגיעים לווינטרפל והם מגלים שההלכים הלבנים פרצו את החומה.
בתגובה, שרי הצפון ובעלי בריתם מתרכזים סביב וינטרפל, אף שהם נותרים חשדניים כלפי דאינריז והתגבורות המובטחות מבני לאניסטר.
ג'ון פוגש את בראן ואריה בעוד סאנסה סטארק חשה שלא בנוח מהופעתה של דאינריז.
דאינריז נאלצת לספר לסם שהוציאה להורג את אביו ואת אחיו.
בראן (שנהפך ל"עורב בעל שלוש העיניים") אומר לסם שהגיע הזמן לספר לג'ון על זהותו האמיתית כבנם של ליאנה וראיגר טארגאריין.
סם מספר לג'ון על מוצאו וששמו הוא אאיגון טארגאריין, היורש החוקי של כס הברזל.
טורמונד ובריק מגלים טירה נטושה ופוגשים את אד וכמה מאנשי משמר הלילה.
בעלי הטירה מתגלים כבני בית אומבר, שנראה שנמחו מעל פני האדמה על ידי מלך הלילה שהשאיר מסר לחיים.
ג'יימי לאניסטר מגיע לווינטרפל ורואה את בראן בחצר הטירה.
ג'יימי מובא בפני משפט הצפון, במהלכו דאינריז וסאנסה שוקלות את גורלו, אך הוא מגן על מעשיו בשירות בית לאניסטר וחושף כי סרסיי שיקרה באשר לכוונתה לשלוח צבא.
בריאן נשבעת לערוב לו, מה שמאפשר לג'יימי להצטרף לשורותיהם.
ג'יימי מתנצל בפני בראן על כך שניסה להרוג אותו, ומגלה שבראן אינו נוטר לו כלל.
אריה מדברת עם גנדרי בנוגע להלכים הלבנים ותוהה לגבי הלחימה נגדם.
במקביל, סאנסה ודאינריז מפשירות את הקרירות ביניהן בשל אהבתן המשותפת לג'ון, אך דאינריז מסרבת לחשוף מה יהיה על הצפון ברגע שהיא תשב על כס הברזל.
שיחתן נקטעת עם חזרתו של תיאון שמצהיר על רצונו להילחם למען בית סטארק.
טורמונד מארת-ענק, בריק ואד מגיעים לווינטרפל ומספרים לג'ון שצבא המתים יגיע עם בוקר המחרת.
במועצת המלחמה, בראן מפציר בפני המועצה לאפשר לו להיות לפיתיון עבור מלך הלילה, שסימן אותו, ובתגובה תיאון מציע להגן עליו עם ילידי הברזל.
מיסנדיי, שחשה שלא בנוח בקרב הצפוניים, מבקשת מתולע אפור לשוב למולדת בני הנאאת' לאחר המלחמה יחד עם צבא הבלתי-טמאים, על מנת להגן על בני נאאת'.
ג'ון, סם ואד נזכרים בתקופתם בשירות משמר הלילה.
אריה סטארק מגלה בשיחתה עם גנדרי כי הלה הוא בנו הממזר של רוברט באראתיאון, והשניים מתנים אהבה כשהיא מאמינה שמותם קרב.
טיריון, ג'יימי, בריאן, פודריק, דאבוס וטורמונד מתאספים בהיכל הפגישה על מנת להשתכר לפני הקרב הממשמש לבוא, וג'יימי מעניק לבריאן תואר אבירות, בעוד סם מעניק חרב מפלדה ולריאנית לידי ז'ורה מורמונט כהכרת תודה על השפעתו של ג'אור, אביו של ז'ורה, עליו.
דאינריז מבקרת עם ג'ון במערת הקבורה של הטירה ובעודם ניצבים בפני פסלה של ליאנה סטארק, ג'ון מספר לה כי הוא היורש החוקי לבית טארגאריין ולכס הברזל.
לפני שג'ון ודאינריז מספיקים להרהר במשמעות הדבר, שיחתם נקטעת עם הישמע תרועת קרן מלחמה המסמנת את בואם של המהלכים הלבנים וצבא המתים.
צבא החיים פוגש את צבא המתים בשדה הקרב, שם הוא מופתע מגודל הצבא האדיר של המתים.
במהלך הקרב, שבט הדותראקי מושמד כמעט לחלוטין ואד נהרג בעודו מציל את סם.
החיים נסוגים אל תוך טירת וינטרפל כאשר מליסנדרה (כהנת אל האור) מבעירה אש סביב חומות הטירה כדי לדחות את כניסתם של המתים.
ג'ון ודאינריז חותרים למגע עם מלך הלילה (הרכוב על ויסריון הדרקון) בעזרת הדרקונים, בעוד המתים מצליחים לפרוץ את החומה, החיים לא מצליחים לצאת למתקפת נגד ומתרחש טבח נורא, כאשר ליאנה מורמונט נהרגת במאבקה בענק מת ובריק מקריב את עצמו כדי לאפשר ל"כלב הציד" קלגיין ולאריה שהות להימלט.
ג'ון מצליח להפיל את מלך הלילה מהדרקון לקרקע ודאינריז שורפת אותו, אך מתברר שהוא חסין לאש הדרקון והוא הופך את חללי הקרב לחלק מצבא המתים, בכדי שילחמו עבורו.
המתים בתוך הטירה קמים ותוקפים את שאר המסתתרים בטירה.
דאינריז מותקפת אך ז'ורה נלחם בגבורה, מציל אותה ומת מפצעיו.
מלך הלילה מתקדם אל העץ הקדוש שבמתחם הטירה, שם ממתינים לו תיאון ובראן.
תיאון משמיד מספר זומבים ותוקף את מלך הלילה כדי להגן על בראן, אך נהרג בידיו.
ברגע האחרון, לפני שמלך הלילה תוקף את בראן, אריה תוקפת את מלך הלילה עם הפגיון הוולריאני שלה ומשמידה אותו, ובכך גורמת לכל צבאו להתפרק.
מליסנדרה, שמשימתה הושלמה, נעלמת אל תוך השלג ומסירה את השרשרת שלה, דבר הגורם למותה בשל גילה המופלג.
לאחר הקרב הקשה, אנשי הצפון שורפים את המתים בטקס הלוויה ומתאבלים עליהם.
ג'ון נואם על חשיבות זיכרון המתים, ומאוחר יותר באולם האוכל דאינריז מכירה כי גנדרי הוא בנו הממזר של רוברט באראתיאון וממנה אותו ללורד של קץ-סופה ובן חוקי למשפחת באראתיאון.
במקביל, בראן מספר לטיריון שהוא אינו רוצה להיות לורד וינטרפל.
ג'יימי, בריאן, טיריון, פודריק וטורמונד משחקים במשחק שתייה מה שגורם לבריאן לעזוב לאחר שטיריון שואל אותה האם היא בתולה, ולאחר מכן היא מקיימת יחסי מין עם ג'יימי.
כשהם לבד, גנדרי מציע לאריה נישואין אך אריה מסרבת.
דאינריז מתעמתת עם ג'ון ודורשת ממנו לא לספר על הוריו, אך הוא אומר לה שהוא מוכרח לספר לאריה וסאנסה, על אף תחנוניה.
דאינריז מבקשת להסתער על מעלה המלך אך סאנסה מתנגדת לעיתוי.
לבסוף מוחלט שג'ון וסר דאבוס יכבשו את מעלה המלך בעוד שדאינריז והצי שלה יצאו לדרגונסטון עם ג'יימי ושאר הלוחמים שנותרו.
אריה וסאנסה מספרות לג'ון על אי הנעימות שנוצרה מול דאינריז, ובתגובה הלה מספר להן על היותו אאיגון טרגאריין, ומשביע אותן לשמור על כך בסוד.
ברון מגיע בשליחותה של סרסיי ומאיים להרוג את ג'יימי וטיריון, אך השניים מציעים לו נחלה ברמות גנים בתמורה לכך שיחוס על חייהם.
אריה מצטרפת לקלגיין בדרכו למעלה המלך, וסאנסה מביעה את דאגתה בפני טיריון מכך שג'ון יוצא למעלה המלך.
בריאן מספרת מאוחר יותר לג'יימי מה סרסיי עשתה ובלילה הוא מתגנב לבדו למעלה המלך, אף על פי שבריאן מתחננת בפניו להישאר.
כאשר דאינריז, דרקוניה והצי מגיעים לדרגונסטון הם מותקפים על ידי ספינותיו של יורון, שהורגים את ראיגל הדרקון ולוקחים בשבי את מיסנדיי.
ואריז אומר לדאינריז לא למהר לשרוף את מעלה מלך וטיריון משכנע אותה קודם לנהל משא ומתן עם סרסיי.
ואריז מתוודה בפני טיריון שהוא חושב שג'ון יהיה שליט טוב יותר, אך טיריון מחליט להישאר נאמן לדאינריז.
יורון חוזר למעלה המלך לדווח על מותו של הדרקון ועל לקיחתה של מיסנדיי בשבי, וסרסיי פוקדת להשאיר את שערי המבצר האדום פתוחים, כדי להשתמש בתושבים כבני ערובה שימנעו את תקיפת העיר.
דאינריז, תולע אפור וטיריון מגיעים לשערי העיר ותובעים את כניעתה של סרסיי, אך זו מאיימת להרוג את מיסנדיי.
טיריון מנסה לעורר את חמלתה של סרסיי באזכור בנה שטרם נולד, אך היא מסרבת ומצווה על גרגור קלגאן לערוף את ראשה של מיסנדיי לעיניהם של דאינריז ותולע אפור.
דאינריז, המדוכאת לאחר שרבים מצבאה ואוהביה נהרגו, מאבדת אט אט את שפיותה ואת רחמיה.
בבואם לתקוף את מעלה המלך היא משמידה באמצעות הדרקון את מערכי ההגנה של העיר (כולל בליסטות הענק).
הקרב מוכרע עד מהרה בכניעה ספונטנית של צבא לאניסטר, אך דאינריז לא עוצרת ושורפת לאפר ועפר את העיר, הורגת רבבות מתושביה ללא קרב.
היא הורסת גם את המבצר האדום, בו מתבצרים סרסיי ונאמניה.
צבאה של דאינריז, בראותו את הטבח, מצטרף להרג של אזרחים וחיילי אויב שנכנעו.
ג'ון מנסה לגרום לחיילים לסגת, הן כדי לא לטבוח חפים מפשע והן כדי לא להיפגע מאש הדרקון.
סנדור קלגיין נלחם באחיו "ההר" גרגור קלגיין בקרב שמוביל למותם של שניהם.
ג'יימי, שהוברח באמצעות טיריון אל תוך העיר על מנת לשכנע את סרסיי לוותר על כס הברזל ולברוח יחד עם ג'יימי ובכך לחסוך שפיכות דמים, נאבק ביורון גרייג'וי ומוביל למותו, אך לא לפני שיורון פוצע אותו אנושות.
ג'יימי הולך עם סרסיי אל המקום בו הייתה אמורה לחכות להם סירה, אך הבניין קרס והיציאה נחסמה.
השניים מבינים כי סופם הגיע והמבצר האדום קורס עליהם כשהם מחובקים.
סנדור קלגיין שכנע את אריה שלא לרדוף אחרי סרסיי במבצר המתמוטט ובכך מציל את חייה, ולאחר שהיא מנסה להימלט ולהציל את התושבים, היא נפצעת ולבסוף מוצאת סוס אשר לוקח אותה אל מחוץ לעיר.
אחרי החרבת העיר על התושביה (כולל הריגת אחיו ואחותו) טיריון לאניסטר מאבד את אמונו בדאינריז, וגם בקרב ג'ון שלג עולים ספקות קשים.
ג'ון מסתובב בחורבות מעלה המלך יחד עם טיריון, דאבוס וקומץ מאנשיו.
טיריון פורש מהם לחפש את אחיו ג'יימי ולבסוף מוצא את גופתו תחת ההריסות יחד עם גופתה של סרסיי.
טיריון בוכה על מות אחיו.
בינתיים ג'ון רואה שתולע אפור מתכוון להוציא להורג את חייליה של סרסיי אחרי שנכנעו ומנסה להניא אותו מזה בטענה שהמלחמה נגמרה, אך תולע אפור לא שומע לו והורג את החיילים הנותרים בפקודת דאינריז.
דאינריז מגיעה רכובה על דרוגון ונושאת נאום לצבאה, בו אומרת שתמשיך לשחרר את כל יושבי העולם מרודנים כשם שהיא שחררה את תושבי מעלה מלך ובכך תנתץ את הגלגל של הרודנים.
טיריון מגיח מאחוריה ונעמד לצידה ודאינריז מאשימה אותו בבגידה על כך ששחרר את אחיו ממאסר.
טיריון עונה לה "אני שחררתי את אחי ואת טבחת בעיר שלמה." טיריון מוריד את סיכת ימין המלך שלו ומטיח אותה ברצפה בדרמטיות.
דינאריז מצווה לקחת אותו למאסר.
לאחר מכן ג'ון המופתע נפגש עם אריה ותוהה מה היא עושה במעלה המלך.
אריה עונה לו כי היא הגיעה להרוג את סרסיי אלא שדאינריז הקדימה אותה.
אריה מזהירה את ג'ון מפני דאינריז ואומרת לו שהוא תמיד יהווה איום בשבילה ושהיא לא תהסס להרוג אותו לטובת מעמדה.
ג'ון הולך לבקר את טיריון במאסרו, שם טיריון, בשיחה עמוקה מלב אל לב, משכנע אותו שדאינריז איבדה שליטה ומתכוונת לשרוף את מי שיעמוד בדרכה.
הוא מנסה להסביר לו שהדבר הנכון ביותר לעשות יהיה להרוג את מלכתם לפני שתרצח בטירופה עוד אלפי חפים מפשע.
ג'ון מנסה להצדיק את מעשיה של דאינריז אהובתו אך טיריון מתחנן לג'ון שיעשה את הדבר הנכון.
ג'ון עוזב את טיריון בלב כבד ובבכי.
דאינריז פוסעת במבצר האדום החרב לעבר כס הברזל ונוגעת בו בערגה.
ג'ון עובר את דרוגון ששומר על הכניסה ומופיע מאחורי דאינריז.
דינאריז מספרת לו על כמה היא חשבה שהכס גדול בילדותה וכמה קטן הוא באמת.
ג'ון לא מתייחס לדבריה ומטיח בה אשמה על טבח אנשי העיר והחיילים שכבר נכנעו.
דינאריז מסבירה לו שזה היה הכרחי והדבר הנכון לעשות.
ג'ון, כאוב ומבולבל שואל אותה איך היא יודעת מהו הדבר הנכון, ומה על כל שאר האנשים שחולקים עליה?
דאינריז עונה לו שהיא יודעת מה נכון ודעת האחרים לא משנה.
היא מבקשת ממנו לשלוט יחד איתה, ועל כך ג'ון עונה לה: "את מלכתי.
עכשיו, ולעולם." דינאריז מנשקת אותו והוא שולף פגיון ודוקר אותה פצעי מוות בבטנה.
דינאריז מדממת למוות בידיו כאשר דרוגון מופיע ורואה את דינאריז אימו מתה לצד ג'ון.
בזעם רב דרוגון שורף ומתיך את כס הברזל, נוטל את גופתה את דאינריז ועוזב את המקום מבלי לפגוע בג'ון.
לאחר מכן מגיעים תולע אפור וחיילי "הבלתי-טמאים" ואוסרים את ג'ון.
סר דאבוס קם ואומר שכולם שבעו ממלחמות ומציע לתולע אפור לקחת את אנשיו למישור הנהרות אך תולע אפור מסרב ועונה כי הוא מחפש צדק ולא תגמול.
טיריון אומר שההחלטה מה לעשות עם ג'ון היא אינה שלו ותולע אפור מנסה להשתיקו, אך טיריון מתעקש שזו החלטה שבסמכות המלך או המלכה של שבע הממלכות.
תולע אפור מסכים וקורא למועצת האצילים לבחור מלך חדש.
המועצה מתקשה לבחור מועמד מביניהם.
סאמוול מציע שהעם יבחר את מלכו ונדחה בצחוק על ידי המועצה.
תולע אפור מתחיל לאבד את הסבלנות וטיריון, בנאום מרגש, משכנע את המועצה לבחור בבראן סטארק - "בראן השבור" - למלך החדש: לדבריו, הדבר החזק ביותר שמקשר בין אנשים הוא סיפור, ואין אדם עם סיפור טוב כשל בראן, אשר נפל ממגדל ושרד, יצא אל מעבר לחומה וחזר כעורב בעל שלוש העיניים.
סאנסה עונה כי בראן אינו רוצה להיות מלך וכי אינו יכול להביא ילדים וטיריון עונה לה כי זה לטובה.
כך לעולם לא יהיה עוד שלטון רודני שעובר בירושה.
הוא מציע שמעתה המועצה תתכנס באותה הזירה עם לכתו של המלך ותבחר מלך חדש בבוא העת.
טיריון מסרב אך בראן מתעקש ואומר לטיריון שבכך יכפר על כל מעשיו בעבר וייתקן את טעויותיו.
עם זאת, הבלתי-טמאים עדיין דורשים את ראשו של ג'ון שלג.
טיריון, בראן ותולע אפור מגיעים בסוף לפשרה שג'ון יוגלה אל משמר הלילה, וכך לא יורשה להיות בעל אדמות, לשאת אישה או ללדת ילדים.
באפילוג בראן וטיריון משקמים את מעלה מלך וטיריון מנהל את המועצה הקטנה בה חברים בין השאר סאמוול טארלי (המלומד העליון), בריאן מטארת' (מפקדת המשמר), סר דאבוס סיוורת' (שר הימיה) וסר ברון (שר האוצר), שהפך לאדון רמות גנים העשירה.
סאם מגיש לטיריון ספר בשם "שיר של אש וקרח" שכתב המלומד העליון אברוז על המלחמות מאז מותו של רוברט באראתיאון וטיריון תוהה האם הוא מוזכר שם לטובה או לרעה.
סאם הנבוך מגלה לו שהוא לא מצוין שם כלל.
בריאן חותמת את קורות חייו של ג'יימי בנימה חיובית.
תולע אפור והבלתי-טמאים מפליגים לנאאת', ביתה של מיסנדיי על מנת לשחרר אותה ולהגן עליה, כפי שהבטיח תולע אפור למיסנדיי אהובתו.
אריה סטארק מפליגה מערבה אל עבר ים השקיעה כדי לגלות ארצות חדשות וסאנסה סטארק מוכתרת למלכת הצפון.
ג'ון שלג מגיע אל טירת שחור, שם הוא נפגש עם טורמונד ומתאחד עם זאב הבלהות שלו.
בסוף הוא יוצא ביחד עם טורמונד והאנשים החופשיים אל ארצות השלג שמצפון לחומה למסע לא ידוע.
בניגוד לעונות קודמות, אשר קיבלו ביקורות חיוביות באופן כמעט אוניברסלי ממבקרי ומעריצי הסדרה, עונה 8 נחשבה לעונה המאכזבת ביותר מבין עונות הסדרה ואף כונתה "אחת האכזבות הגדולות ביותר בתולדות הטלוויזיה", מרבית חיצי הביקורות כוונו כלפי צמד מפיקי בסדרה דייוויד בניוף וד.ב.
וייס, אשר בחפזונם לסיים את הסדרה דחסו את סיום העלילה המורכבת של העונות הקודמות ל-6 פרקים בלבד אשר רובם לקו בחוסר אמינות והחלטות שרירותיות של מפיקי הסדרה שלא עמדו עם קו העלילה הרציף של הסדרה.
משחקי העולם הראשונים נערכו בסנטה קלרה, קליפורניה ב-1981, בהשתתפות כ-1,400 ספורטאים מ-58 מדינות מרחבי העולם, שהתחרו ב-15 ענפים, שאינם אולימפיים.
במשחקי העולם הראשונים נערכו 104 תחרויות ב-15 ענפי ספורט שונים ובענף הדגמה אחד.
בשבעה ענפים הייתה זו התחרות החזקה ביותר שהתקיימה עד אז, בעיקר בתחרויות האישיות.
על מנת לרצות את הוועד האולימפי הבין-לאומי ולפי בקשת FINA השחקניות ששיחקו כדורמים לא צעדו בטקס הפתיחה.
משחקי הספורט המוטורי הם אירוע של תחרויות ספורט ספורט מוטורי בקטגוריות שונות.
האירוע, המאורגן של ידי הפדרציה הבינלאומית לרכב (FIA), נערך לראשונה בנובמבר 2019 באיטליה.
בתחרות משתתפות נבחרות המייצגת את המדינות השונות החברות בפדרציה.
הרעיון לקיום המשחקים המוטוריים הוצג לראשונה במהלך חודש יוני 2019. המשחקים הראשונים התקיימו במסלול וללונגה, הסמוך לרומא.
התחרויות נערכו בשש קטגוריות: טורינד, גרנד-טורינג, פורמולה 4, סלאלום קארטינג, דריפט ותחרויות סימולטורים.
בתחרויות השתתפו נהגי מרוצים מ-49 מדינות, ביניהן ישראל.
סבב המשחקים השני תוכנן להתקיים באוקטובר 2020 במרסיי, אך נדחה בשל התפרצות מגפת הקורונה בעולם והתקיים לבסוף באוקטובר 2022. הסבב השלישי צפוי להתקיים באוקטובר 2024 בספרד.
משחקי המוח הוא שעשועון טלוויזיה ישראלי לילדים המשודר בכאן חינוכית.
השעשועון עלה לשידור בדצמבר 2019 ואת השעשועון מנחים מירב פלדמן ואיתי הרמן.
בשעשועון זה המתחרים עונים על שאלות בנושא אחר לפרק באמצעות איתי הרמן אשר נותן להם ולצופים טיפים שימושיים להפעלת המוח.
מס' בעונה מס' בסדרה שם הפרק נושא 1 1 אלים ומפלצות מיתולוגיה בדתות ותרבויות שונות 2 2 עפים על עצמם תעופה 3 3 מדליית זהב בטריוויה המשחקים האולימפיים 4 4 טיק טוק, מי שם?
משחקי הרעב: בלדה לנחשים וציפורי שיר הוא סרט פעולה-מדע בדיוני אמריקאי בבימויו של פרנסיס לורנס על פי תסריט מאת מייקל לזלי ומייקל ארנדט, המבוסס על הרומן באותו השם משנת 2020 מאת סוזן קולינס, ומהווה פריקוול לאירועי "משחקי הרעב" משנת 2012, וכסרט חמישי בסדרת סרטי "משחקי הרעב".
בסרט מככבים טום בליית', רייצ'ל זגלר, פיטר דינקלג', ג'ייסון שוורצמן, האנטר שפר, ג'וש אנדרס ריברה וויולה דייוויס.
העלילה מתרחשת 64 שנים לפני אירועי הסרט משחקי הרעב, ועוקבת אחר קוריולאנוס סנואו, שממונה כמנטור למיועדת, לוסי גריי ביירד, במשחקי הרעב העשיריים.
הקרנת הבכורה העולמית לסרט נערכה בברלין ב-5 בנובמבר 2023. הסרט עלה לאקרנים רשמית בארצות הברית ב-17 בנובמבר 2023, תחת הפצת "סרטי ליונסגייט".
בישראל, הקרנתו של הסרט נדחתה עקב מלחמת חרבות ברזל, והוא עלה לאקרנים ב-7 בדצמבר 2023. הסרט הכניס 253.1 מיליון דולר ברחבי העולם וקיבל ביקורות חיוביות לרוב מהמבקרים.
במדינה הפוסט-אפוקליפטית פאנם, השוכנת על חורבותיה של אמריקה הצפונית, המפקד קראסוס סנואו מת במהלך מרד המחוזות בקפיטול.
לאחר 13 שנים, קוריולאנוס סנואו, בנו של קראסוס במהלך שנות צעירותו כסטודנט האקדמיה, נבחר להנחות כמנטור במשחקי הרעב ה-10. קוריולאנוס מחליט לנסות לזכות במלגת פרס פלינת', במטרה לסייע למשפחתו לשוב לעושרה ומעמדה כבעבר, אך יוצר המשחקים ודיקן האקדמיה, קסקה הייבוטום, מייעץ למנטורים להתמקד בבידור צופי המשחק ולא לסות לזכות בפרס.
קוריולאנוס מתמנה להדריך את לוסי גריי ביירד, מיועדת מחוז 12. במהלך טקס האסיף, לוסי גריי שרה בהתרסה, וקוריולאנוס מבין שיש לו הזדמנות להטות את הסיכויים לטובתו.
לאחר מכן, לוסי גריי משתילה נחש לשמלתה של בת ראש העיר ליפ, מייפייר, מכיוון שאמרה לאביה לבחור בכוונה בה.
בזמן שהמנטורית ארקיין קריין מתגרה במיועדת שלה שהורגת אותה, קוריולאנוס זוכה באמונה של לוסי גריי, ועוזר לה לקבל אהדה מאזרחי הקפיטול, למורת רוחו של הייבוטום, כשקיבץ אותו עם לוסי גריי כדי שייכשל.
במהלך סיור בזירת המשחק, פצצת מורדים מתפוצצת, והורגת מספר מנטורים ומיועד, שכולל את בנו של הנשיא, פליקס רבינסטיל, שמצבו אנוש.
כאשר לוסי גריי מצילה את קוריולאנוס, הוא נותן לה רעל עכברים כנשק.
למרות התקרית, המשחק עדיין יוצא לפועל, ומתחיל.
לוסי גריי בורחת דרך חור שנגרם מהפיצוץ, ומסתתרת במנהרה עם המיועד הנוסף ממחוז 12, ג'סופ.
חברו של קוריולאנוס ועמיתו המנטור, סג'אנוס פלינת', זועף על אכזריות המשחק וחוקיו, ומתגנב לזירה ומתאבל לצד המיועד שלו שנפסל, מרקוס, חברו לכיתה לשעבר במחוז 2. גול משכנעת את קוריולאנוס להחזיר את סג'אנוס מהזירה.
כאשר המיועדים תוקפים את השניים, קוריולאנוס הורג את אחד מהם.
לאחר מכן, מוכרז מותו של פליקס, ובכך גול נוקמת זאת ומשחררת לזירה נחשים מהמכל, שהורגים את כל המיועדים מלבד לוסי גריי, ששרה לנחשים בלדה; קודם לכן, קוריולאנוס הניח בחשאי מטפחת שבה לוסי גריי ניקתה את דמעותיה לתוך מכל הנחשים.
גול מסרבת להכריז עליה כמנצחת עד שצופי הקפיטול משכנעים אותה.
לאחר חגיגת הניצחון, הייבוטום מגלה על עוונותיו של קוריולאנוס ומצווה עליו לשרת עשרים שנה כאוכף שקט, גוף צבאי שמטרתו למנוע התפרעויות ומרד במחוזות.
סג'אנוס מצטווה גם בכך שהתגנב לזירה.
קוריולאנוס משחד קצין להעבירו למחוז 12, שם הוא וסג'אנוס מתחילים מסע אימונים בשירות אוכפי השקט.
לאחר שאדם נתלה על פשע, לוסי גריי מושפעת מהאירוע וכותבת את השיר "The Hanging Tree".
היא ממשיכה להופיע בלהקה, ופוגשת שוב את קוריולאנוס וסג'אנוס.
קוריולאנוס שומע את סג'אנוס עוזר למורדים שמתכננים להימלט; הוא משתמש בעורבני מלשן, ציפור מהונדסת גנטית שיצר הקפיטול על מנת לרגל אחר מתנגדיו, שמקליט את קולו של סג'אנוס.
לאחר מכן הוא שולח את ההקלטה לגול.
קוריולאנוס מוצא את סג'אנוס מדבר עם ספרוס המורד, והחבר לשעבר של לוסי גריי, בילי טאופ, ועם בת-זוגו, מייפייר, במהומה.
קוריולאנוס יורה במייפייר ופוצע אותו אנושות, וספרוס הורג את בילי.
סג'אנוס וספרוס נידונים למוות ונתלים בגין בגידה, ולוסי גריי וקוריולאנוס בורחים.
בכיוון הצפון, קוריולאנוס מוצא את כלי הנשק של ספרוס מוסתרים בבקתה על שפת האגם.
לוסי גריי בורחת לאחר שהיא מבינה שקוריולאנוס בגד בסג'אנוס.
קורנליוס רודף אחריה, ונחש שהונח במלכודת מכיש אותו.
מחוסר התמצאות, הוא יורה בעורבנים חקיינים שמחקים את קולה של לוסי גריי, ואז מוצא אותה מרחוק ויורה בה, והיא נעלמת.
קוריולאנוס לא בטוח אם היא נפגעה, וגורלה נותר עלום לכאורה.
קוריולאנוס חוזר לקפיטול, שם גול אומרת לו ששחררה אותו בכבוד ורושמת אותו לאוניברסיטה.
הוריו של סג'אנוס, שלא מודעים למותו, הופכים את קוריולאנוס ליורש, ומשיבים למשפחת סנואו את עושרה ומעמדה.
קוריולאנוס מבקר את הייבוטום, שמתוודה שהמשחקים מעולם לא נועדו להיות המציאות, וזה היה רעיון של קראסוס גנב כשהיה שיכור, והוא העמיד את קוריולאנוס כנקמה על שפיכות הדמים שגרם בעקיפין.
לאחר מכן, קוריולאנוס הורג את הייבוטום באמצעות רעל עכברים.
מאוחר יותר, מכשירה גול את קוריולאנוס בתור יוצר המשחקים, ומתחילה את עלייתו לשלטון.
טום בליית' – קוריולאנוס סנואו, המנטור של לוסי גריי ביירד, מיועדת ממחוז 12.
דקסטר סול אנסל – קוריולאנוס סנואו בילדותו
רייצ'ל זגלר – לוסי גריי ביירד, מיועדת ממחוז 12, שיוצרת קשר אינטימי עם סנואו.
פיטר דינקלג' – קסקה הייבוטום, דיקן האקדמיה וממציא משחקי הרעב.
ויולה דייוויס – ד"ר וולומניה גול, ממציאת משחקי הרעב העשירי, והאדם שיישם אותם.
ג'ייסון שוורצמן – לוקרטיוס "לאקי" פליקרמן, מנחה "משחקי הרעב" הראשונים וסבו של סיזר פליקרמן, מנחה המשחקים העתידיים.
אשלי ליאו – קלמנסיה דובקוטה, אחת מחברותיו הקרובות ביותר של קוריולאנוס והמנטורית של המיועדים ממחוז 11.
נוקס גיבסון – בובין, מיועד ממחוז 8.
מקנזי לנסינג – קורל, מיועדת ממחוז 4.
עאמר חוסיין – פליקס רבינסטיל, המנטור של המיועדים ממחוז 11.
ג'וש אנדרס ריברה – סג'אנוס פלינת', חברו הקרוב ביותר של סנואו, והמנטור של המיועדים ממחוז 2.
ניק בנסון – ג'סאפ, מיועד ממחוז 12.
לילי קופר – ארקיין קריין, המנטורית של המועמדים ממחוז 10.
לונה סטיפלס – דיל, מיועדת ממחוז 11.
הירוקי ברקלוט – טריש, מיועד ממחוז 7.
האנטר שפר – טייגריס סנואו, בת דודו ואשת סודו של קוריולאנוס, שמייעצת לו בכל דבר.
פינולה פלנגן – סבתא, סבתו הקפדנית של קוריולאנוס סנואו הצעיר.
איזובל ג'ספר ג'ונס – מייפייר ליפ, בתו של ראש העיר של מחוז 12.
פלורה לי טימאן – ליוויה קארדן, מנטורית של מיועדת ממחוז 1.
הונור גיליס – בארב אזור.
אייק אוניאמבו – טאם אמבר.
קונסטנטין טאפט – קלרק קרמיין.
ברן גורמן – קומנדר הוף.
מייקל גרקו ודניאלה גרוברט – סטארבו פלינת' וגברת פלינת', הוריו האמידים של סג'אנוס פלינת'.
באוגוסט 2017, נמסר כי מנכ"ל "סרטי ליונסגייט", ג'ון פלטהיימר, הביע עניין להפיק סרט ספין אוף לטרילוגיית "משחקי הרעב", והתכוון להקים סדנת כותבים כדי לבחון את הרעיון.
ביוני 2019, נמסר מטעם החברה כי מפיקים מטעמיה עובדים עם סוזן קולינס על היבטים הנוגעים לעיבוד קולנועי על בסיס רומן הפריקוול "בלדה לנחשים וציפורי שיר".
באפריל 2020, אושר רשמית פיתוחו של סרט הפריקוול.
בנוסף, נמסר כי את הסרט יביים פרנסיס לורנס, לאחר שהיה אמון על בימוי שלושת הסרטים הקודמים בסדרה, וכי התסריט ייכתב על ידי מייקל ארנדט, שיהיה אמון על הפקת הסרט בפועל לצד נינה ג'ייקובסון ובראד סימפסון.
באוגוסט 2021, הצהיר דרייק הצהיר כי הפקת הסרט "מתקדמת היטב" ונמצאת בשלבי קדם-הפקה.
ב-14 ביוני 2022, נמסר כי התסריט שוכתב על ידי התסריטאי מייקל לזלי על בסיס חלקים מתסריטו המקורי של ארנדט.
לגבי אורך הספר, לורנס שקל לקצר ולפצל את הסרט לשני חלקים המשכונים כפי שעשה עם הסרטים הקודמים: "משחקי הרעב: עורבני חקיין - חלק א'" ו"משחקי הרעב: עורבני חקיין - פרק הסיום", אך נמנע עקב חרטה על החלטתו.
ג'ייקובסון הרגישה שלפריקוול יש אורך זמן "מרתיע", אך מרגישה שהוא שאורך זמנו עובר מהר.
במאי 2022, נמסר על ליהוקם של טום בליית', ורייצ'ל זגלר לתפקידים הראשיים.
ב-14 ביוני 2022, נמסר על ליהוקם של המיועדים מהמחוזות השונים של המנטורים שלהם.
ב-15 ביוני 2022, נמסר על ליהוקו של ג'וש אנדרס ריברה.
ב-21 ביוני 2022 נמסר על ליהוקן של חמש דמויות נוספות, וב-22 ביוני 2022, על ליהוקה של האנטר שפר.
ב-16 בספטמבר באותה שנה נמסר על השלמת צוות השחקנים, עם צירוף 11 שחקניות ושחקנים: פינולה פלנגן, איזובל ג'ספר ג'ונס, פלורה לי טימאן , הונור גיליס, אייק אוניאמבו, קונסטנטין טאפט, ברן גורמן, סקוט פולאן, קארל ספנסר, מייקל גרקו ודניאלה גרוברט.
באוגוסט 2022, דווח שויולה דייוויס לוהקה לסרט.
ב-16 בספטמבר 2022 נחשפו חברי צוות נוספים, וביניהם ברן גורמן ופינולה פלנגן.
צילומי הסרט התקיימו במהלך קיץ 2022.
הסרט עלה לאקרנים בארצות הברית ב-17 בנובמבר 2023. בישראל, הסרט נדחה עקב מלחמת חרבות ברזל ועלה ב-7 בדצמבר 2023.
ב-5 ביוני 2022, הופץ קדימון ראשון לסרט.
הסרט הכניס כ-19.1 מיליון דולר מ-3,776 מקומות ביום הפתיחה שלו.
נתון זה כולל 5.75 מיליון דולר מתצוגות מקדימות של הסרט יום לפני צאתו.
הסרט נהנה ממחירי כרטיסים גבוהים מפורמטים כמו IMAX ומסכי פרימיום גדולים.
ב-1 בנובמבר 2023, אוליביה רודריגו הודיעה שהיא כתבה שיר בשם "Can't Catch Me Now" לפסקול הסרט.
השיר יהיה הרצועה הפותחת באלבום בן 17 השירים, שאמור לצאת ב-17 בנובמבר 2023 באמצעות גפן רקורדס, במקביל לתאריך היציאה לקולנוע של הסרט.
רודריגו הוציאה לאור את השיר ב-3 בנובמבר 2023.
משחקי הרעב: זריחה על האסיף הוא סרט פריקוול לסדרת "משחקי הרעב", המתוכנן לצאת לאקרנים ב-20 בנובמבר 2026. הסרט מבוסס על הספר החמישי בסדרה, "זריחה על האסיף" מאת סוזן קולינס, שפורסם ב-18 במרץ 2025.
הסרט מבוסס על הרומן "זריחה על האסיף" מאת סוזן קולינס שפורסם במרץ 2025.
הסרט מתרחש כ-24 שנים לפני אירועי הטרילוגיה המקורית, בתקופת האסיף של משחקי הרעב ה-50, המכונים "הגמול הרבעוני השני".
במשחקים אלה השתתפו כפול מתחרים מהרגיל - שתי בנות ושני בנים מכל מחוז, כלומר 48 מתמודדים בסך הכל.
העלילה תתמקד בהיימיטץ' אברנת'י הצעיר שנכנס לזירה לראשונה.
היימיטץ' אברנת'י (ג'וזף זאדה) – אחד המיועדים ממחוז 12 למשחקים.
לנור דאב ביירד (ויטני פיק) – בת זוגו של היימיטץ'.
מייסילי דונר (מקנה גרייס) – שותפתו של היימיטץ' לנציגות של מחוז 12 במשחקים.
ביטי (קלווין הריסון ג'וניור) – זוכה משחקי הרעב ה-34 ממחוז 3 ואביו של אמפרט לטייר, מיועד במחזור ה-50 של המשחקים.
הוא המדריך של בנו במשחקים.
ויירס (מאיה הוק) – זוכת משחקי הרעב ממחוז 3 לשעבר שכעת משמשת כמדריכה של מחוז 12.
מאגס פלאנגן (לילי טיילור) – זוכת עבר של משחקי הרעב ממחוז 4 שהפכה למדריכה של מחוז 12.
לואלה מקוי (מולי מקאן) – אחת מהמועמדות ממחוז 12 למשחקים.
לו-לו (איונה בל) – הכפילה של לואלה במשחקים.
קוריולאנוס סנואו (רייף פיינס) – נשיא פאנם.
וויאט קאלו (בן ואנג) – אחד המיועדים ממחוז 12 למשחקים.
סיזר פליקרמן (קירן קאלקין) – מנחה משחקי הרעב.
קטניס אוורדין (ג'ניפר לורנס) – דמות ראשית בטרילוגיה המקורית, ככל הנראה חוזרת להופעת אורח באפילוג.
פיטה מלארק (ג'וש האצ'רסון) – דמות ראשית בטרילוגיה המקורית, ככל הנראה חוזר להופעת אורח באפילוג.
ב-1 באפריל 2025, הוכרז כי הסרט הבא בסדרת "משחקי הרעב" יקרא "זריחה על האסיף" ויעסוק בדמותו של היימיטץ' אברנת'י.
בילי ריי, שכתב את הסרט המקורי של "משחקי הרעב", נבחר לכתוב את התסריט גם לסרט זה.
פרנסיס לורנס, שביים את רוב סרטי הסדרה הקודמים מאז "התלקחות", ישוב כבמאי.
הסרט מופק על ידי אולפני Lionsgate, שאחראים גם לחמשת הסרטים הקודמים בסדרה.
ב-23 באפריל 2025 הוכרז כי לסרט לוהקו ג'וזף זאדה לתפקיד היימיטץ' אברנת'י, ווויטני פיק לתפקיד לנור דאב ביירד, בת זוגו של היימיטץ'.
יום לאחר מכן פורסם כי מקנה גרייס לוהקה לתפקיד מייסילי דונר, שדמותה נחשבת לאחת המבוקשות בליהוק, ונאמר עליה שהיא התפקיד הקרוב ביותר לקטניס אוורדין שהפכה לאייקונית.
ב-12 במאי קלווין הריסון ג'וניור לוהק לתפקיד ביטי.
ב-14 במאי הוכרז כי מאיה הוק לוהקה לתפקיד ויירס וכי לילי טיילור לוהקה לתפקיד מאגס.
ב-20 במאי הוכרז כי אל פנינג תגלם את אפי טרינקט, שמולי מקאן תגלם את לואלה מקוי ושאיונה בל תגלם את הכפילה שלה במשחקים, לו-לו.
בנוסף באותו יום פורסם שבן ואנג יגלם את וויאט קאלו.
ב-21 במאי הוכרז כי קירן קאלקין יגלם את דמותו של סיזר פליקרמן.
ב-10 בדצמבר הוכרז כי ג'ניפר לורנס וג'וש האצ'רסון ישובו להופעת אורח על מנת לגלם את דמויותיהם של קטניס אוורדין ופיטה מלארק לראשונה מאז תום הטרילוגיה המקורית, ככל הנראה על מנת להשתתף באפילוג הסרט.
הסרט צפוי לצאת לאקרנים ב-20 בנובמבר 2026.
בקטע טיזר קצר שהוצג בכנס CinemaCon, נראה סמל העורבני החקיין עולה באש ומתחלף בנחש, כשברקע נשמע קולו של וודי הרלסון (שמגלם את דמותו של היימיטץ' בסרטי הטרילוגיה המקורית) באומרו: "אני חושב שהמשחקים האלה יהיו שונים".
משחקי כדור הם משחקים המבוססים על הנעת כדור (או עצם דמוי-כדור אחר, כגון דסקית, נוצית, טבעת, דיסקוס, קוקוס או שעם) על-פי כללים מוגדרים היטב, לרוב בתחומי מגרש שגבולותיו ידועים, במטרה לצבור את מרב הנקודות, עד לניצחון במשחק.
על פי רוב משחקי כדור מצריכים יכולת תיאום עין-יד מהמשתתפים.
הוקי קרח – משוחק עם דיסקית
יובי לאקפי (Yubi lakpi) - משוחק עם קוקוס
נוטי (Knotty) - משוחק עם שעם
ריטיניס (Ritinis) - משוחק עם דיסקוס
רינגט (Ringette) – משוחק עם טבעת
בדמינטון – משוחק עם נוצית
(משחקים שבמהלכם משחק כל שחקן בתורו, ואין כל תלות בין תור לתור, מעבר לרישום הנקודות)
משחקי סטוק מנדוויל הבין-לאומיים , או בשמם הקודם המשחקים העולמיים לקטועי איברים ומשתמשי כיסאות גלגלים (World Wheelchair and Amputee Games) הוא אירוע ספורט רב תחומי בו משתתפים ספורטאים עם מוגבלויות פיזיות.
בעוד שבאולימפיאדת הנכים משתתפים בעלי מוגבלויות פיזיות שאינם רתוקים לכיסא גלגלים (למשל עיוורים), משחקי סטוק מנדוויל מיועדים למשתתפים הרתוקים לכיסא גלגלים.
את המשחקים יזם לראשונה סר לודוויג גוטמן ב-1948, כאשר ארגן אירוע ספורט לחיילים פצועים ששירתו במלחמת העולם השנייה וסבלו מפגיעות בעמוד השדרה.
התחרויות התקיימו בבית החולים השיקומי בסטוק מנדוויל שבאנגליה.
ב-1952 הצטרפה הולנד למשחקים והפכה אותם לתחרות בין-לאומית לספורט נכים.
ב-1960 התקיימו האירוע התשיעי של משחקי סטוק מנדוויל ברומא, לאחר משחקי הקיץ האולימפיים באותה שנה; משחקים אלה נחשבים למעשה ל הראשונים.
משחקי סטוק מנדוויל ה-17, שנחשבו בהמשך למשחקים הפאראלימפיים השלישיים, נערכו ב-1968 בתל אביב.
עד 1995 נערכו המשחקים מדי שנה, כולל 4 אולימפיאדות נכים.
מ-1995 התקיימו המשחקים רק בשנים שבהן לא התקיימה אולימפיאדת נכים.
מ-2009 נערכים המשחקים מדי שנתיים.
בנוסף, מ-2005 נערכים מדי שנה משחקים המיועדים למשתמשי כיסאות גלגלים מנבחרות צעירות, מתחת לגיל 23.
משחקי מלחמה הוא סרט מתח משנת 1983 בבימויו של ג'ון בדהם, לפי תסריט מאת לורנס לסקר ווולטר פרקס ובכיכובו של מתיו ברודריק.
הסרט גרף הכנסות נאות בקופות, שנאמדו ב-74 מיליון דולר בחמשת החודשים הראשונים להקרנתו בארצות הברית, לעומת עלויות ההפקה שעמדו על 12 מיליון דולר.
עלות ההפקה של תפאורת הרקע של הסרט, המתארת את פיקוד הגנת האוויר והחלל של צפון אמריקה (NORAD) הגיעה לכמיליון דולר.
הייתה זו העלות הגבוהה ביותר לתפאורת רקע בתולדות הקולנוע האמריקאי עד אותה העת.
בסצנת הפתיחה של הסרט מתואר בסיס טילים גרעיניים של צבא ארצות הברית, המקבל הוראה לשגר את הטילים כמענה למתקפה גרעינית.
אחד החיילים האמורים לשגר את הטילים מסרב לבצע את הפקודה, האמורה לגרום למותם של מיליוני אנשים.
לאחר מכן עובר הסרט אל דייוויד לייטמן (מתיו ברודריק), שהוא האקר בגיל הנעורים, העושה שימוש במחשב אישי ובמודם על-מנת לפרוץ למערכות מידע המחוברות לרשת הטלפוניה הציבורית.
בין היתר, הוא פורץ למחשב בית-הספר התיכון שבו הוא לומד, ומשפר את הציונים שלו ושל חברתו.
לאחר שראה, בכתב-עת לענייני מחשבים, פרסומת לחברה חדשה המייצרת משחקי מחשב, הוא מקדיש מאמצים על-מנת לאתר את רשת-המחשבים שלהם, ומפעיל את המחשב שלו כך שיחייג כל מספר בסאניוויל שבקליפורניה, על מנת לאתר את המערכת של חברת המשחקים.
בצפותו בתוצאות מאמצי האיתור הראשוניים, הוא מגלה מערכת שמעוררת בו עניין.
הוא מפעיל את המערכת מרחוק, ומוצא רשימה של מה שנראה לו כ"משחקים".
אך משחקי המחשב אינם נושאים שמות טיפוסיים כי אם שמות מוזרים כגון "לוחמה כימית וביולוגית" ו"מלחמה תרמו-גרעינית עולמית".
ניסיונותיו להעמיק חדירתו לרשת כושלים.
משכך, הוא פונה להוועץ בשניים מחבריו, האקרים גם הם, ומציג בפניהם תדפיס של פרוט פעולותיו.
חבריו מייעצים לו לאתר את ה"דלת האחורית" (Backdoor) של הרשת, דלת המוגנת באמצעות סיסמה, ואחד מהם מציע להשתמש במילה פלקן (Falken), המהווה את רישא שם המשחק הראשון שנגלה בפניו ברשימה ("Falken's Maze" - "המבוך של פלקן").
לייטמן שועה לעצתם ומגלה שפלקן היה חוקר בינה מלאכותית.
בעקבות זאת, הוא נרתם למלאכת איסוף כל פיסת המידע על אודות חייו של פלקן.
לאחר שהוא מנסה לפרוץ בשנית את המערכת על ידי הזנת אירועים מחייו של פלקן, הוא מגלה שהקוד הנכון הוא שם בנו של פלקן, ג'ושוע.
משפרץ למערכת, בוחר לייטמן לשחק במשחק שנקרא "מלחמה תרמו-גרעינית עולמית", ובוחר בלאס וגאס ובסיאטל, שבה הוא מתגורר, כמטרות הראשונות לתקיפה.
מבלי שידע, המערכת שנגדה הוא משחק היא למעשה מערכת ממוחשבת בעלת אינטליגנציה מלאכותית בשם WOPR הנמצאת במפקדת NORAD, מערכת שתוכננה ונבנתה על ידי פלקן.
מערכת זו נוצרה במקור כדי לערוך סימולציות מלחמה, ולאחר מכן ניתנה לה השליטה על מערכת הטילים הגרעיניים הבין-יבשתיים של ארצות הברית, משום שתרגולות-פתע, מהסוג שתואר בפיסקת הפתיחה, הראו ש-22 אחוז מהצוותים שהיו ממונים על מערכות אלו נכשלו במשימתם ולא שיגרו את הטילים לכשנצטוו לכך.
הממשלה החליטה אפוא לוותר על שירותיו של "הגורם האנושי" ולהעביר את הפעלת הטילים למערכת הממוחשבת.
פעולתיו של לייטמן יוצרות ב-NORAD את הרושם שעומדת להתחולל מתקפת טילים רוסית.
הם מצליחים לזהות שזו טעות, אך אינם שמים לב ש-WOPR ממשיך ב"משחק" ומתכונן ליזום מתקפה אמיתית נגד ברית המועצות.
רמת הכוננות הביטחונית בארצות הברית עולה בהדרגה, כאשר המחשב מתעתע בכולם וגורם לקציני הצבא לראות על המסכים צוללות ומטוסים של הצבא האדום שאינם בנמצא כלל.
לייטמן מאותר על ידי ה-FBI ונלקח לאתר סודי לחקירה.
הוא מצליח להימלט, ומגיע לבית מגוריו של פלקן באורגון.
פלקן פרש לגמלאות לאחר מות בנו הצעיר ובגלל הדברים שעשה ביים הFBI את מותו והוא חי תחת שם בדוי.
לייטמן וחברתו ג'ניפר משכנעים את פלקן הציני והדיכאוני כי השמדה גרעינית היא דבר נורא, וכי עליו לסייע להם לעצור את המלחמה.
כשהם מגיעים למטה NORAD בבונקר הגרעיני בהר שאיין, מסתבר להם כי המחשב השתלט על מערכת הטילים של ארצות הברית, ובכוונתו להנחית מכת מנע גרעינית על מנת "לנצח במלחמה".
בעזרתו של יוצר המכונה, פרופ' פלקן, מצליח לייטמן ללמד את המחשב על חוסר ההצלחה שבמלחמה גרעינית ובכך למנוע שואה גרעינית.
הוא גורם למחשב להריץ אינספור משחקים של איקס עיגול כנגד עצמו ולנסות לנצח.
משלא הצליח המחשב לנצח הוא מתחיל להריץ תרחישים של מלחמה גרעינית כדי למצוא דרך בה יהיה מנצח במלחמה שכזו.
גם שם המחשב אינו מצליח לנצח.
המחשב מבין כי ישנו מצב שבו לא ניתן לנצח במשחק ופולט פלט שאומר "המהלך היחיד שיוביל לניצחון הוא לא לשחק".
המחשב "פורש" אם-כן מהמשחק ומבטל את שיגור הטילים, באמרו כי הוא מעדיף "משחק נאה של שח מט".
שנת יציאתו של הסרט אל המסכים, 1983, היא שנת התרחשותם של מספר תהליכים היסטוריים וטכנולוגיים המהווים את הרקע לסרט.
עלייתו לשלטון של רונלד רייגן סימנה הסלמה במלחמה הקרה (תמונה שלו אפילו מופיעה באחד מהקטעים שבסרט).
הרטוריקה של רייגן התייחסה לברית המועצות כ"אימפריית הרשע", והחשש העולמי מפני מלחמה גרעינית כוללת התבטא ביצירות קולנועיות וטלוויזיוניות באותה התקופה, כסרט הטלוויזיה "", בכיכובם של ג'ייסון רוברדס וסטיבן גוטנברג, שתיאר את חייה של עיירה כל אמריקנית לאחר מלחמה גרעינית.
חדירתו של המחשב האישי לבתים פרטיים רבים הייתה התפתחות טכנולוגית חדשה יחסית, והדמות שאותה משחק ברודריק היוותה אב טיפוס לדמות שהפכה לקלישה קולנועית, היא דמותו של חנון המחשבים בן העשרה, דמות המופיעה מאז בסרטים רבים, כדוגמת מת לחיות 4, או באופן רציני יותר בדמותו של ניאו בתחילת סדרת המטריקס.
הסיפור עצמו, על התפתחות טכנולוגית שיצאה משליטה, הוא חזרה על סיפור "פרנקנשטיין", והגרסה המסוימת של אובדן השליטה במחשב על, נראתה כבר על המסכים בסרטיו של סטנלי קיובריק, 2001: אודיסיאה בחלל ודוקטור סטריינג'לאב, שם אירעה התפתחות עלילתית דומה בה גורם המחשב למלחמה גרעינית.
מתיו ברודריק – דייוויד לייטמן
דבני קולמן – ד"ר ג'ון מק'קיטריק
ג'ון ווד – פרופסור סטיבן פלקן
אלי שידי – ג'ניפר קת'רין מק
בארי קורבין – הגנרל ג'ק ברינגר
מייקל מדסן - סטיב פלפס
הסרט משחקי מלחמה היה מועמד לשלושה פרסי אוסקר: בתחום הסינמטוגרפיה, הפסקול הטוב יותר, והעלילה הטובה ביותר.
סרט המשך בשם "WarGames 2: The Dead Code" הופק בשנת 2008 אך לא הוקרן בבתי הקולנוע, אלא הופץ ישירות בפורמט של DVD.
מפיקי הסרט טוענים כי בכוונתם להמשיך ולהפיק סרטים נוספים בסדרה.
בסרט ההמשך לא משחקים שחקני הסרט המקורי, והבימוי, התסריט וההפקה, אף הם לא נעשו על ידי אותם האנשים.
הקשר בין סרט ההמשך לסרט המקורי הוא בעלילה בה האקר בגיל העשרה מתעמת עם מחשב על ממשלתי, ובכך ששני הסרטים מופצים על ידי חברת MGM.
משחקי חבר העמים הוא אירוע ספורט רב-ענפי מהגדולים בעולם, בהשתתפות ספורטאים ממדינות החברות בחבר העמים הבריטי, בענפי ספורט שונים.
האירוע נערך בכל ארבע שנים, בדומה לאולימפיאדה.
האירוע מאורגן ומפוקח על ידי פדרציית משחקי חבר העמים (CGF), השולטת בתוכנית הספורט ובוחרת ערים מארחות.
תנועת המשחקים מורכבת מפדרציות ספורט בין-לאומיות (IFs), איגודי משחקי חבר העמים (CGAs) וועדות מארגנות ייחודיות לכל משחקי חבר העמים.
האירוע הראשון נערך בהמילטון, אונטריו, קנדה תחת השם משחקי האימפריה הבריטית בשנת 1930. השם שונה מספר פעמים, למשחקי האימפריה הבריטית וחבר העמים בשנת 1954, אחר כך למשחקי חבר העמים הבריטי בשנת 1970 ומשנת 1978 קרוי בשם משחקי חבר העמים.
משנת 2000 מתקיימים מלבד המשחקים הרגילים גם משחקי חבר העמים לנוער (CYG) (גילאי 14 עד 18).
בנוסף לענפי ספורט המתקיימים במשחקים האולימפיים, ישנם אירועי ספורט שאופייניים למדינות חבר העמים ונערכים באירוע, כמו כדורת דשא, רוגבי שביעיות (רוגבי סבנ'ס) ונטבול.
ישנן 53 מדינות חברות בארגון ו-71 קבוצות משתתפות בסך הכל.
ארבע אומות הבית של בריטניה (השם הרשמי: הממלכה המאוחדת של בריטניה הגדולה וצפון אירלנד) - אנגליה, סקוטלנד, ויילס וצפון אירלנד שולחות נבחרות נפרדות לאירוע (שלא כמו במשחקים האולימפיים).
לאירוע מגיעות נבחרות באופן נפרד משטחי חסות של הכתר הבריטי כמו ג'רזי, גרנזי והאי מאן וכן מהטריטוריות הבריטיות שמעבר לים.
הטריטוריות שמחוץ לאוסטרליה כמו האי נורפוק, איי קוק וניואה (מדינת חסות של ניו זילנד).
שש מדינות בלבד השתתפו בכל המשחקים עד כה: אוסטרליה, אנגליה, ויילס, ניו זילנד, סקוטלנד וקנדה.
אוסטרליה זכתה בעשרה משחקים, אנגליה זכתה בשבעה משחקים וקנדה באחד.
הרעיון הראשוני לאירוע ספורט זה הוצע על ידי אסטלי קופר בשנת 1891, במאמר שכתב ב"טיימס" על תחרות ופסטיבל כל ארבע שנים.
אירוע של "כל בריטניה וכל אנגליה", על מנת להגביר את הרצון הטוב וההבנה באימפריה הבריטית.
בשנת 1911 נערך פסטיבל של האימפריה בלונדון בעת ההכתרה של המלך ג'ורג' החמישי.
במסגרת הפסטיבל נערכו מספר תחרויות ספורט כמו אגרוף, היאבקות שחייה ואתלטיקה בהשתתפות נבחרות מאוסטרליה, דרום אפריקה, קנדה והממלכה המאוחדת.
בשנת 1928 העלה מלוויל מרקס רובינסון, עיתונאי מהמילטון שבקנדה, את רעיון קיום תחרות קבועה בדומה למשחקים האולימפיים עבור חברות האימפריה הבריטית].
המשחקים הראשונים נערכו שנתיים מאוחר יותר בעיר המילטון.
בשנת 1930 נשים השתתפו רק בשחייה ובקפיצות למים.
בשנת 1934 נוספו להן מספר תחרויות באתלטיקה.
בשנת 1954 נערך במסגרת התחרות מרוץ מייל בין רוג'ר בניסטר לג'ון לאנדי, והיה המירוץ הראשון בו יותר מרץ אחד רץ מייל בפחות מ-4 דקות.
משחקי חבר העמים, כמו המשחקים האולימפיים, סבלו גם מבעיות פוליטיות וחרמות.
ניגריה החרימה את משחקי אדמונטון בשנת 1978 עקב קשרי ספורט בין ניו זילנד לדרום אפריקה המנודה בשל משטר האפרטהייד שלה.
32 מדינות מתוך 59 מדינות מאפריקה, אסיה והקריביים החרימו את המשחקים שנערכו באדינבורו בשנת 1986 בגלל גישתה של ממשלת בריטניה בראשות תאצ'ר לאירועי ספורט עם דרום אפריקה.
במצעד המשלחות במשחקים שנערכו בשנים 1930–1950 נישא רק דגל אחד, דגל הממלכה המאוחדת ("יוניון ג'ק"), לציון מנהיגותה של בריטניה באימפריה הבריטית.
משנת 1958 מועבר שרביט בין ספורטאים נבחרים מארמון בקינגהאם המעביר מסר מהמלכה להצלחת הספורטאים באירוע.
נושא השרביט האחרון, בדרך כלל היא דמות ספורטיבית ידועה וחשובה של המדינה המארחת.
המשלחות צועדות לפי סדר אלפביתי באנגלית כשהמדינה שאירחה את המשחקים קודם לכן צועדת בראש המצעד והמדינה המארחת צועדת בסופו.
במשחקים שנערכו במלבורן צעדו לפי סדר אלפביתי אך לפי אזורים גאוגרפיים.
שלושה דגלים נישאים באצטדיון על שלושת התרנים המשמשים לטקס חלוקת המדליות והם: המדינה שאירחה קודם לכן, המדינה המארחת והמדינה שתארח את המשחקים.
בטקס הפתיחה הושם דגש רב יותר על הצבא לעומת המשחקים האולימפיים, כאות כבוד לאימפריה הבריטית ולמסורת הצבא הבריטי.
1930 - המילטון, אונטריו, קנדה.
1938 - סידני, ניו סאות' ויילס, אוסטרליה.
משחקי האימפריה הבריטית וחבר העמים
1954 - ונקובר, קולומביה הבריטית, קנדה.
1958 - קארדיף, ויילס, הממלכה המאוחדת.
1962 - פרת', אוסטרליה המערבית, אוסטרליה.
1970 - אדינבורו, סקוטלנד, הממלכה המאוחדת.
1978 - אדמונטון, אלברטה, קנדה.
1982 - בריזבן, קווינסלנד, אוסטרליה.
1986 - אדינבורו, סקוטלנד, הממלכה המאוחדת.
1994 - ויקטוריה, קולומביה הבריטית, קנדה.
2002 - מנצ'סטר, אנגליה, הממלכה המאוחדת.
2006 - מלבורן, ויקטוריה, אוסטרליה.
2014 - גלאזגו, סקוטלנד, הממלכה המאוחדת.
2018 - גולד קוסט, קווינסלנד, אוסטרליה.
2022 - ברמינגהאם, אנגליה, הממלכה המאוחדת.
2026 - גלאזגו, סקוטלנד, הממלכה המאוחדת.
עשר המדינות אשר זכו במרב המדליות
עודכן לאחר משחקי חבר העמים 2022:
משחקי פיתוי הוא סרט קולנוע אמריקאי משנת 1999 מסוגת הקומדיה הדרמטית.
הסרט מבוסס על הרומן הצרפתי בן המאה ה-18 "יחסים מסוכנים", ועוסק בתככים ומזימות על רקע רומנטי ומיני בין צעירים עשירים, אך ממקם את העלילה בניו יורק של ימינו.
בסרט כיכבו ראיין פיליפה, שרה מישל גלר, ריס וית'רספון וסלמה בלייר, והוא הניב פריקוול וסרט נוסף בסדרה, אשר יצאו ישירות לווידאו.
עלילת הסרט עוקבת אחר קתרין (גלר) וסבסטיאן (פיליפה) - אח ואחות חורגים הנהנים ממעמד חברתי וכלכלי גבוה.
קתרין כועסת על חברה לשעבר אשר עזב אותה לטובת ססיל (בלייר), תלמידה בתיכונם בעלת אופי תמים ונאיבי.
היא משכנעת את סבסטיאן לפתות את ססיל ולגרום לה לאבד עכבות מוסר.
בתחילה סבסטיאן מסרב, ומסביר שהוא מעדיף להתרכז ב"כיבוש" אנט (וית'רספון), תלמידה פופולרית אשר הצהירה כי תשמור על בתוליה.
קתרין מתערבת איתו כי יכשל, ומבטיחה כפרס, במידה ויצליח, לחלוק עמו את מיטתו, בתנאי שאם יפסיד - ימסור לה את מכונית היוקרה שלו.
לאחר שאנט מסרבת לחיזוריו של סבסטיאן בעקבות אזהרותיה של אמה של ססיל - הוא מחליט לעזור לקתרין ולהשיג בכך נקמתו.
קתרין מארגנת מפגשים פרטיים בין ססיל לרונלד, מורה למוזיקה המאוהב בה, ולאחר מכן שוברת את ליבה של ססיל על ידי הלשנה לאמה של ססיל, אשר ממהרת להפריד בין בתה והמורה.
סבסטיאן אומר לססיל כי יש בידו מכתב עבורה מרונלד ומזמין אותה לביתו, שם הוא סוחט אותה ומבצע בה מין אוראלי.
ססיל מתוודה בפני קתרין על שארע, והיא מציעה לה לחלוק את מיטתו של סבסטיאן כדי שתוכל ללמוד כיצד לפתות את רונלד.
בינתיים ממשיך סבסטיאן בחיזוריו אחר אנט, אשר מתוודה לבסוף כי היא אוהבת ושוכבת איתו.
סבסטיאן מגלה כי גם הוא אוהב את אנט, וכשקתרין מציעה לו את עצמה בהתאם לתנאי ההתערבות שלהם הוא מסרב לה.
קתרין הפגועה מאיימת כי תפנה את מזימותיה להריסת מעמדה של אנט אם סבסטיאן לא ייפרד ממנה, והוא מחליט לעשות זאת.
קתרין ממשיכה בנקמתה ועתה מסרבת לסבסטיאן, ומודיעה לו שזו הייתה תוכניתה מלכתחילה - לחשוף את "רכותו" לאהבה.
סבסטיאן מבין כי שגה ומנסה לפייס את אנט על ידי שליחת יומנו האישי, בו הוא מפרט את כל כיבושיו הרומנטיים במיטה, אך גם את רגשותיו כלפיה.
קתרין ממשיכה במזימותיה ומספרת לרונלד על מערכת היחסים המינית בין ססיל לסבסטיאן וזה מתעמת איתו ברחוב.
אנט, אשר נקלעת למקום, מנסה להפריד בין הנצים אך נדחפת לכביש.
סבסטיאן מזנק להציל את חייה ממכונית נוסעת ונדרס.
בנשימתו האחרונה הוא מתוודה על אהבתו הכנה לאנט.
לאחר האירועים שנת הלימודים נפתחת בטקס אשכבה לסבסטיאן.
קתרין מספידה אותו וטוענת כיצד ניסתה להניא אותו ממסלול החיים הבלתי מוסרי שלו על ידי מתן דוגמה חיובית, אך במקביל אנט מחלקת עותקים מיומנו של סבסטיאן, אשר חושפים את חייה המיניים והמניפולציות שערכה קתרין בכל הסובב אותה, ואף כי היא משתמשת בקוקאין.
לאחר שקתרין נחשפה במערומיה והאמת אודות כפרתו של סבסטיאן יצאה לאור עוזבת אנט את המקום, נוסעת במכוניתו של סבסטיאן ויומנו לצידה.
הסרט יצא לאקרנים בארצות הברית ב-5 במרץ 1999. בסוף השבוע הראשון ליציאתו דורג הסרט במקום השני בלבד, אחרי הסרט "בואו נדבר על זה", עם הכנסות בסך 13 מיליון דולר.
מסוף שבוע זה ואילך הכנסות הסרט התדרדרו במהירות וכעבור שבועות מספר הסתכמו במאות אלפי דולרים בלבד מדי סוף שבוע.
הכנסותיו בארצות הברית הסתכמו לבסוף בכ-38 מיליון דולרים, ובעולם בכ-37 מיליון דולרים נוספים.
מבחינה ביקורתית הסרט לא צלח במיוחד, והדעות עליו היו חלוקות.
באתר ריכוז הביקורות Rotten Tomatoes זכה הסרט ל-47% ביקורות חיוביות.
אלו השליליות מנו בעיקר חוסר בתחכום או אי מימוש הפוטנציאל בעלילת הסרט.
על אף חוסר הצלחה בביקורות הקולנוע הממסדיות יותר, הסרט כן זכה להצלחה מסוימת בקרב הקהלים הצעירים.
עדות לכך ניתן למצוא בזכיית הסרט בפרס הסרט הדרמטי הטוב ביותר במסגרת פרסי Teen Choice של רשת פוקס האמריקאית, אשר נקבעים על פי סקר בין קוראי מגזינים לצעירים בארצות הברית.
הצלחת הסרט גרמה לרשת פוקס לשקול להפיק סדרת טלוויזיה כספין אוף לסרט, אך לאחר הפקת פרקי פיילוט הסדרה בוטלה עקב התוכן המיני הבוטה שבה, ולא שודרה מעולם.
פרקי הפיילוט הפך לבסוף למעין פריקוול אשר יצא ישירות לווידאו - "משחקי פיתוי 2".
סרט נוסף, "משחקי פיתוי 3", אשר זנח את קווי העלילה המקוריים כליל, יצא אף הוא ישירות לווידאו.
לאורך ההיסטוריה של הכדורגל נערכו משחקים שבהם הובקעו שערים רבים.
משחקים בהם הובקעו למעלה מ-10 שערים הם נפוצים למדי, אולם כאלה בהם הובקעו יותר מ-20 או 30 שערים במשחק נדירים ביותר, וכמעט שאינם מתרחשים עוד.
הגופים האחראיים על ניהול טורנירי כדורגל, כגון פיפ"א, שינו את הדרך בה נערכים טורנירים - כדי למנוע מצב בו יפגשו שתי קבוצות עם פער יכולות כדי למנוע משחקים לא ספורטיביים ותחרותיים שלו.
לכן נקבעו טורנירי מוקדמות כמו מוקדמות המונדיאל, והוסיפו סבבי משחקים בטורנירי גביע לקבוצות מליגות נמוכות.
ערך זה סוקר את המשחקים בעלי מספר השערים הגבוה ביותר במסגרת ליגה, גביע ובטורנירים בין-לאומיים - רובם נערכו לפני השינויים הללו.
AS אדמה נגד SOE אנטננריבו בליגת העל המלגשית
משחק זה נערך ב-31 באוקטובר 2002 במסגרת ליגת העל המלגשית, והסתיים בתוצאה 149 - 0 לטובת אדמה.
עד היום זהו מספר השערים הגבוה ביותר שהובקע במשחק יחיד בתולדות הכדורגל המאורגן.
המשחק עצמו היה חסר חשיבות מבחינה תחרותית כיוון שאדמה הבטיחה את הזכייה באליפות, ו-SOE אנטננריבו איבדה כל סיכוי במחזור הקודם של הפלייאוף.
המשחק היה חלק מטורניר פלייאוף בן ארבע קבוצות שנועד לקבוע מי תזכה באליפות מדגסקר.
אדמה זכתה באליפות לאחר ש-SOE סיימה בתיקו 2 - 2 במשחק מול DSA אנטננריבו, במהלכו העניק השופט פנדל שנוי במחלוקת בשלהי המשחק לטובת DSA.
בעקבות תוצאת המשחק איבדה SOE את הסיכוי התאורטי שנותר לה לזכות באליפות.
לאחר שאיבדה את האליפות החליטה SOE לבצע מחאה יוצאת דופן; לפי מקורות אחדים אירע ויכוח בין מאמן הקבוצה לבין שופט המשחק עצמו.
המחאה אורגנה על ידי מאמן הקבוצה ראטסימאנדרסי ראטסאראזקה שישב ביציעי האצטדיון, ובמהלכה הבקיעה SOE בכוונה תחילה 149 שערים עצמיים, כשהצופים במשחק טענו כי לאחר כל פעם שבה חודש המשחק בעטו השחקנים את הכדור לכיוון השער שלהם לנגד מבטם המשועשע של יריביהם.
נטען גם כי במהלך המשחק ולאחריו הגיעו אוהדים אל קופות האצטדיון ודרשו את כספם בחזרה.
לאחר המשחק השעתה התאחדות הכדורגל של מדגסקר את מאמן SOE, זאקה בה, לשלוש שנים.
בנוסף לכך החליטה ההתאחדות להשעות עד סיום העונה ולאסור על כניסתם למגרשים של המגן ממיסואה ראזאפינדראקוטו (קפטן נבחרת מדגסקר), מאניטראנירינה אנדריאניאניאה (קפטן הקבוצה), ניקולא רקוטוארימננה ודומיניק ראקוטונאנדראסאנה.
יתר השחקנים, משתי הקבוצות, הוזהרו כי ייענשו בחומרה אם ישתתפו בפעולה דומה בעתיד.
נציגי פיפ"א התקשו להאמין לדיווחים שנמסרו למטה הארגון בעיר ציריך שבשווייץ.
אלאן לבלאן, דובר מטעם הארגון, אמר כי "אנו חושבים שזה מטופש.
אין לנו עדיין חדשות אודות האירוע.
אנו מנסים לבדוק מה קרה אך אנו חושבים שזה מעולם לא התרחש".